Document ID: 32002R0027

Uredba Komisije (ES) št. 27/2002
z dne 28. decembra 2001
o spremembah Prilog I, III, V, VII in IX k Uredbi Sveta (EGS) št. 3030/93 o skupnih pravilih za uvoz nekaterih tekstilnih izdelkov s poreklom iz tretjih držav
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3030/93 z 12. oktobra 1993 o skupnih pravilih za uvoz nekaterih tekstilnih izdelkov s poreklom iz tretjih držav [1], nazadnje spremenjene z Uredbo Komisije (ES) št. 1809/2001 [2], in zlasti člena 19 Uredbe,
ob upoštevanju naslednjega:
(1) Skupna pravila za uvoz tekstilnih izdelkov iz tretjih držav je treba posodobiti, da bi upoštevali zadnji razvoj dogodkov.
(2) Svet je z Uredbo (ES) št. 2474/2000 [3] sprejel seznam tekstilnih izdelkov in oblačil, ki jih je treba 1. januarja 2002 vključiti v GATT 1994.
(3) Moldavija je postala polnopravna članica Svetovne trgovinske organizacije 27. decembra 2001.
(4) Svet je s Sklepom 17. decembra 2001 v imenu Evropske skupnosti odobril podpis sporazuma v obliki memoranduma o soglasju med Evropsko skupnostjo in Islamsko republiko Pakistan o režimu na področju dostopa na trg za tekstilne izdelke in oblačila ter odobril njegovo začasno uporabo.
(5) Ljudska republika Kitajska je postala polnopravna članica Svetovne trgovinske organizacije 11. decembra 2001.
(6) Tajvan bo postal polnopraven član Svetovne trgovinske organizacije 1. januarja 2002.
(7) Nekatere oznake kombinirane nomenklature so se spremenile zaradi spremembe nomenklature harmoniziranega sistema, priložene h Konvenciji Svetovne carinske organizacije. Te spremembe vplivajo tudi na nekatere oznake iz Priloge I k Uredbi (EGS) št. 3030/93.
(8) Zato je treba ustrezno spremeniti Uredbo (EGS) št. 3030/93.
(9) Zaradi jasnosti je treba nadomestiti nekatere priloge.
(10) Da bi zagotovili, da Skupnost izpolnjuje svoje mednarodne obveznosti, morajo ukrepi, predvideni s to Uredbo, začeti veljati 1. januarja 2002.
(11) Ukrepi, predvideni v tej uredbi, so skladni z mnenjem Odbora za tekstil -
SPREJELA NASLEDNJO UREDBO:
Člen 1
Količinske omejitve za leto 2001 za Kitajsko za kategorije 19, 76, ex13, ex24, ex39, 123, 124, 125A, 126, 127A, 127B, 140 in 151B po 11. decembru 2001 ne veljajo več.
Člen 2
V zvezi s količinskimi omejitvami za leto 2002 se v skladu s Prilogo k tej uredbi spremenijo Priloge I, III, V, VII in IX k Uredbi (EGS) št. 3030/93.
Člen 3
Ta uredba začne veljati z dnem objave v Uradnem listu Evropskih skupnosti.
Uporablja se od 1. januarja 2002.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. decembra 2001

Labels: 1
3
5